CELEX: 62011CN0635
Language: bg
Date: 2011-12-09 00:00:00
Title: Дело C-635/11: Иск, предявен на 9 декември 2011 г. — Европейска комисия/Кралство Нидерландия

25.2.2012   
            
            
               BG
            
            
               Официален вестник на Европейския съюз
            
            
               C 58/4
            
         Иск, предявен на 9 декември 2011 г. — Европейска комисия/Кралство Нидерландия
   (Дело C-635/11)
   2012/C 58/05
   Език на производството: нидерландски
   
      Страни
   
   
      Ищец: Европейска комисия (представители: J. Enegren и M. van Beek)
   
      Ответник: Кралство Нидерландия
   
      Искания на ищеца
   
   
               —
            
            
               да се установи, че като не е приело всички законови, подзаконови и административни разпоредби, необходими да се гарантира, че намиращите се в други държави членки работници или служители в предприятия на дружество, формирано в резултат на презгранично сливане и със седалище съгласно устройствения му акт в Нидерландия, имат същите права на участие в управлението, като намиращите се в Нидерландия работници или служители, Кралство Нидерландия нарушава член 16, параграф 2, първо изречение, буква б) от Директива 2005/56/ЕО на Европейския парламент и на Съвета от 26 октомври 2005 година относно презграничните сливания на [капиталови] дружества […] (1);
            
         
               —
            
            
               Кралство Нидерландия да бъде осъдено да заплати съдебните разноски.
            
         
      Правни основания и основни доводи
   
   От член 16, параграф 2, буква б) от Директива 2005/56/ЕО следва, че в националното право на държавата членка, в която е седалището според устройствения акт на формирано в резултат на сливане дружество, трябва да се предвиди, че намиращите се в други държави членки работници или служители в предприятия на формираното в резултат на презгранично сливане дружество имат същите права на участие в управлението на формирано в резултат на сливането дружество, като правата, предоставени на работниците или служителите, намиращи се в държавата членка, в която се намира седалището на дружеството според устройствения му акт.
   Поради тази причина националното законодателство, транспониращо Директивата, трябва да уреди всички предвидени в член 16, параграф 2 от Директивата хипотези.
   Не е такъв случая в Нидерландия.
   
      (1)  ОВ. L 310, стр. 1; Специално издание на български език, 2007 г. глава 17, том 2, стр. 107.